Osnovna škola Stjepana Ivičevića, Makarska,

kao partner u projektu "S osmijehom u školu“ – Pomoćnici u nastavi makarskih školaraca, u okviru Poziva za dodjelu bespovratnih sredstava UP.03.2.1.03 "Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III" koji se financira sredstvima Europskog socijalnog fonda u okviru Operativnog programa "Učinkoviti ljudski potencijali" 2014-2020;

temeljem članka 107. Zakona o odgoju i obrazovanju u osnovnoj i srednjoj školi ( NN 87/08, 86/09. 92/10, 105/10, 90/11, 5/12, 16/12, 86/12, 126/12, 94/13, 152/14 i 07/17) objavljuje

   
**NATJEČAJ**   
**za zapošljavanje osoba za obavljanje poslova pomoćnika u nastavi učenika s teškoćama u razvoju**

**1 izvršitelj na određeno vrijeme do 30.06.2018. godine**

Projektom je predviđen odabir, edukacija i zapošljavanje osoba na poslovima pomoćnika u nastavi učenicima s teškoćama u razvoju u osnovnim školama na području grada Makarska radi postizanja boljih obrazovnih postignuća, uspješnije socijalizacije i emocionalnog funkcioniranja učenika.  
   
**POMOĆNICI U NASTAVI**  
Broj traženih osoba: 1 pomoćnik u nastavi (m/ž)  
Mjesto rada: Makarska  
Radno vrijeme: nepuno radno vrijeme – 20 sati tjedno   
Vrsta ugovora: ugovor o radu na određeno vrijeme do 30. lipnja 2018.  
Prijevoz: u cijelosti  
   
**Opći uvjeti natječaja su:**

* završena najmanje četverogodišnja srednja škola,
* hrvatsko državljanstvo,
* protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi,
* motiviranost za rad s učenicima s teškoćama.
* završena edukacija za pomoćnika u nastavi, odnosno obveza pohađanja edukacije tijekom prva dva mjeseca od selekcije kandidata ukoliko odabrani kandidat nema završenu edukaciju
* zdravstvena sposobnost kandidata (liječnički pregled obaviti će se nakon selekcije kandidata sredstvima osiguranim u projektu)

Na natječaj se mogu ravnopravno javiti kandidati oba spola.  
   
**OPIS POSLOVA**  
Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvanučioničkim aktivnostima.  
   
Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.  
   
   
**DODATNA ZNANJA I VJEŠTINE**  
Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

Odabrani kandidati imaju obvezu sudjelovati u programu edukacije u trajanju od minimalno 20 sati, osim kandidata koji su već ranije sudjelovali u programu edukacije za pomoćnika u nastavi.

S kandidatom izabranim za pomoćnika u nastavi sklopit će se ugovor o radu u kojemu će biti utvrđeni poslovi, trajanje te međusobna prava, obveze i odgovornosti ugovornih strana.

U **prijavi** na ovaj Javni poziv kandidat treba navesti svoje osobne podatke (ime i prezime, datum i mjesto rođenja, adresu stanovanja, broj telefona i po mogućnosti e-mail adresu) **te dostaviti sve tražene priloge**.

**Uz vlastoručno potpisanu prijavu, kandidati su dužni priložiti sljedeće dokumente u izvorniku ili neovjerenoj preslici:**

* životopis,
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku domovnice ili osobne iskaznice),
* uvjerenje o nekažnjavanju nadležnog suda ne starije od 6 mjeseci od dana objave natječaja,
* dokaz o iskustvu u radu kao pomoćnik u nastavi, dokaz o sudjelovanju u edukaciji za pomoćnika u nastavi, koje kandidati prilažu ako takvo iskustvo posjeduju.

Kandidati će prilikom sklapanja ugovora o radu dostaviti na uvid originalne dokumente.

Nepravodobne i nepotpune prijave, kao i prijave koje nisu vlastoručno potpisane, neće biti razmatrane.

Pisane prijave sa svim traženim prilozima podnose se na adresu škole

(Osnovna škola Stjepana Ivičevića, Ante Starčevića 14, 21 300 Makarska- **s naznakom „Za natječaj-pomoćnik u nastavi“)** najkasnije u roku od osam dana od dana objave ovog natječaja.

**Ravnateljica:**

Marica Gržić, prof.